**OSNOVNA ŠOLA MIRANA JARCA**

**LJUBLJANA**

**HERBARIJ**

**Ljubljana, 2007**

**PLANINSKA SPOMINČICA**

**Latinsko ime**: MYOSOTIS ALPESTRIS

**Družina**: SRHKOLISTNICE

**Značilnosti rastline**:

Visokogorska trajnica z lepimi, nebesno modrimi cvetovi. Steblo je visoko od 10 do 20 cm, spodnji listi so pecljati, podolgovati; stebelni listi pa so suličasti, sedeči. Vsa rastlina je mehkodlakava. Čašni laski so beli in ravni. Raste na apnenčastih skalah in meliščih v alpskem svetu.

V Sloveniji poznamo 8 samoraslih vrst, ki so si zelo podobne in jih je težko razlikovati.

**Značilnosti družine:**

Rastline so s cveti v socvetih porasle s srhkimi dlačicami. Srholistnice so družina zelnatih rastlin s togo dlakavimi celorobimi listi in večinoma zvezdastimi petštevnimi cvetovi, združenimi v polžasto zavita socvetja. Plod razpade v štiri plodiče.

**SONČNI MLEČEK**

**Latinsko ime:** EUPHORBIA HELIOSCOPIA

**Družina:** MLEČKOVKE

**Značilnosti rastline:**

Je enoletnica. Zraste od 5 do 40 cm. Vsebuje delnoma strupen mleček. Cvetovi so preprosti, brez cvetnega odevala. Zrel plod je gladek, steblo pokončno. Listi od dna proti vrhu stebla so vse večji, v zgornji tretjini drobno nazobčeni Podporni listi ciatijev so veliki, podobni zelenim listom. Ima značilno socvetje (ciatij), ki je navidezno dvodomen cvet, sestavljen iz enodomnih cvetov(moških in ženskih), ki tvorijo socvetje. Listi na peclju so sedeči, narobe jajčasti in spiralasto razvrščeni.

Razširjeni so kot plevel od nižin do gorskega pasu – na vrtovih, njivah in vinogradih. Prevladujejo na bazičneh tleh. Rastejo do višine 1000 m. V Sloveniji poznamo 34 vrst mlečkov.

**Značilnosti družine:**

Spada v družino dvokaličnic. Poznamo več kot 7.000 vrst najrazličnejših oblik, od enoletnic do visokih dreves. Predstavnki so razširjeni predvsem v tropih, pa tudi v toplih in zmernih predelih. Mnoge mlečkovke vsebujejo mleček, ki je pri npr. kavčuku gospodarsko zelo pomemben.

**CIPRESASTI MLEČEK**

**Latinsko ime:** EUPHORBIA CYPARISSIAS

**Družina:** MLEČKOVKE

**Značilnosti rastline:**

Zraste od 15 do 50 cm. Listi so svetlozeleni do modrikastozeleni, ozkočrtalasti in celorobi. Jalovi poganki so podobni smrečicam. Glavni kobul ima mnoge veje. Ovršni listi zgornjih kobulovih vej so prosti, rumeni. Beli mleček, ki nastaja v mlečnih ceveh, vsebuje strupene snovi. Tako je rastlina dobro zavarovana pred rastlinojedimi živalmi. Medovne žleze so polmesečaste, z dvema rogljema voščeno rumene. Plodnica je drobno bradavičasta.

Rastejo na pustih tratah, pašnikih, suhih obronkih in poljih. Najdemo jih predvem na apnenčastih tleh, do višine preko 2.300 m. Razširjena je po vsej Sloveniji, od nižin do subalpinskega pasu.

**Značilnosti družine:**

Spada v družino dvokaličnic. Poznamo več kot 7.000 vrst najrazličnejših oblik, od enoletnic do visokih dreves. Predstavnki so razširjeni predvsem v tropih, pa tudi v toplih in zmernih predelih. Mnoge mlečkovke vsebujejo mleček, ki je strupen.

**RIPEČA ZLATICA**

**Latinsko ime:** RANUNCULUS ACRIS

**Družina:** ZLATIČEVKE

**Značilnosti rastline:**

Je trajnica. Zraste v višino od 10 do 100 cm. Steblo je lahko poraslo ali golo. Ima do 25 mm velike zlatorumene cvetove z mnogo prašniki in pestiči. Čašni listi in peclji so dlakavi. Pritlični listi so 5 do 7 delni z dolgimi peclji, zgornji listi so 3 do 5 delni, s krajšimi peclji. Plod je orešek.

V ljudskem zdravilstvu uporabljajo poparek iz listov proti izpuščajem.

Strup sveže rastline daje oster okus, živina na paši se ji na daleč izogne. Posušena med senom izgubi strupenost.

Pogosto jo najdemo na travnikih, pašnikih in gozdovih, od nižin do subalpinskega pasu.

**Značilnosti družine:**

So enoletna ali trajna zelišča, redkeje lesnate ovijalke. Listi so navadno brez prilistov, razvrščeni premenjalno, redkeje nasprotno, enostavni ali deljeni. Cvetovi so dvospolni, zvezdasti ali somerni. Cvetno odevalo je enojno ali dvojno, listi odevala so nameščeni v vretencu. Zunanji krog cvetnega odevala (čašni listi) je navadno barvit, podoben venčnim listom, notranji krog (venčni listi) pogosto nosi medovno žlezo. Pogosto so razviti medovniki, ki niso podobni listom cvetnega odevala. Prašniki so številni, navadno nameščeni premenjalno. Pestičev je 1 do mnogo, vsak je iz enega plodnega lista, redko so plodni listi med seboj delno zrasli. Plod je mešiček ali orešek, redko jagoda.

**VZHODNA KOZJA BRADA**

**Latinsko ime:** TRAGOPOGON ORIENTALIS

**Družina:** RADIČEVKE

**Značilnosti rastline:**

Zraste od 30 do 70 cm, steblo je razvejano. Listi so črtalasti, priostreni, celorobi in goli. Cvetni koški so veliki (4 do 6 cm), živorumeni, sestavljeni iz jezičastih cvetov, ki so tako dolgi kot ovojek. Košek sestavljajo samo jezičasti cvetovi. Nepecljati listi oklepajo steblo, so ozkosuličasti in se iztekajo v dolge konice. Ko košarica odcveti, so na njej kot priveski peresasti laski plodov. Cvetovi so odprti samo v prvi polovici dneva. Oprašujejo jih hrošči in muhe.

Najdemo jo na travnikih z dobro hranljivo podlago, izbira pa tudi napol suhe travnike. Raste po vsej Sloveniji od nižin do 1.700 m.

**Značilnosti družine:**

So enoletnice, dvoletnice ali zelnate trajnice z mlečkom. Listi so celi ali pernato deljeni, razvrščeni premenjalno, redkeje nasprotno ali vretenčasto, brez prilistov. Cvetovi so združeni v košek, ki ga obdajajo ovojkovi listi. Na cvetišču so lahko ščetinasti predlisti posameznih cvetov. Cvetovi so dvospolni, jezičasti. Venec iz petih zraslih listov. Prašnikov je pet, prašnice so zrasle okoli vratu pestiča. Plodnica je zrasla iz dveh plodnih listov. Plod je orešek (rožka). Na njem lahko iz čaše nastane padalce, ščetine ali nazobčan rob (kodeljica).

**NAVADNA IVANJŠČICA**

**Latinsko ime**: LEUCANTHEMUM IRCUTIANUM

**Družina:** NEBINOVKE

**Značilnosti rastline:**

Zraste od 20 do 80 cm. Cvetni koški so posamični, na dolgih steblih. Listi so podolgovato suličasti, zeleni z rjavkastim, suhokožnastim robom. Cvet tvori socvetje iz jezičastih cvetov – belih in rumenih cevastih cvetov. Pritlični listi so pecljati. Stebelnji listi so nazobčani in nedeljeni. Oprašuje se sama ali pa jo oprašujejo muhe, šmrlji, hrošči in čebele.

Raste na travnikih, sončnih pobočjih in skalovjih do 2.300 m.V Sloveniji raste od nižin do montanskega pasu.

**Značilnosti družine:**

So enoletnice, dvoletnice ali zelnate trajnice. Listi so celi ali pernato deljeni, razvrščeni premenjalno, redkeje nasprotno ali vretenčasto, brez prilistov. Cvetovi so združeni v košek, ki ga obdajajo ovojkovi listi. Na cvetišču so lahko ščetinasti predlisti posameznih cvetov. Cvetovi so cevasti, dvospolni in jezičasti, navadno samo ženski. Prašnikov je 5, prašnice so zrasle okoli vratu pestiča. Plodnica je zrasla iz 2 plodnih listov. Plod je orešek (rožka), na njem so lahko iz čaše nastalo padalce, ščetine ali nazobčan rob (kodeljica).

**NAVADNA PASJA TRAVA**

**Latinsko ime**: DACTYLIS GLOMERATA

**Družina:** TRAVE

**Značilnosti rastline:**

Je svetlozelena ali rumenozelena tranjnica. Ima sploščene listne nožnice. Listna kožica je priostrena, dolga od 4 do 10 mm. Pred cvetenjem je lat ozek in zbit, kasneje pa krpat. Klaski so šopasto zgoščeni, tri, štiri ali pet cvetni, zeleni brez izrazite rese. Krovna pleva je na površini bolj ali manj dolgodlakava, na koncu zožena v izrazito reso. Spada med visoke vrste trav in ima zgodnji razvoj, zato hitro ostari.

Ima visoko krmno vrednost.

Raste na gnojenih travnikih, med plevelom. Poznamo več podvrst, kjer rastejo nekatere na travnikih, druge v gozdovih. V Sloveniji raste od nižin do alpinskega pasu.

**Značilnosti družine:**

So večinoma zelnate rastline, redkeje olesenelo. Steblo je izrazito kolenčasto, večinoma nerazraslo in votlo. Listi so nameščeni dvoredno, listno dno tvori nožnico. Socvetje gradijo številna delna socvetja (klaski). V klasku so navadno trije tipi plev (braktej). Prašniki so navadno trije. Plodnica je enopredalasta, nadrasla, zrasla iz 2-3 plodnih listov in z 1 semensko zasnovo. Plod je zrno (orešek) pri katerem je seme zraslo z osemenjem.

Za trave (poacea) je značilno steblo v obliki cevi, razdeljeno na več členkov med katerimi so kolenca (nodiji). List sestavlja listna nožnica, podolgovata listna ploskev z vzporednimi listnimi žilami.

Trave so po vsem svetu razširjena družina enokaličnic. V Sloveniji jih je okrog 250 vrst.

**MNOGOCVETNA LJULJKA**

**Latinsko ime:** LOLIUM MULTIFLORUM

**Družina:** TRAVE

**Značilnosti rastline:**

Je eno do dvoletna srednje visoka vrsta trave, zelo zgodnje rasti in razvoja. Se šopasto razrašča, je zelo listnata s širokimi, dolgimi in velikimi listi rumenkasto zelene barve. Če je v tleh dovolj hranil, predvsem dušika, mnogocvetno ljuljko odlikuje hitra rast in dobra regeneracija po košnji. Najbolje uspeva na zmerno vlažnih, srednje težkih in globljih tleh. Dolgotrajne snežne odeje in nizkih zimskih temperatur ne prenaša najbolje. Uporabljamo jo za čisto setev ali v kratkotrajnih travno-deteljnih mešanicah. Kot vse ljuljke vsebuje več sladkorja kot druge gospodarsko pomembne vrste trav, zato je primerna za pripravo travne silaže.

**Značilnosti družine:**

So večinoma zelnate rastline, redkeje olesenelo. Steblo je izrazito kolenčasto, večinoma nerazraslo in votlo. Listi so nameščeni dvoredno, listno dno tvori nožnico. Socvetje gradijo številna delna socvetja (klaski). V klasku so navadno trije tipi plev (braktej). Prašniki so navadno trije. Plodnica je enopredalasta, nadrasla, zrasla iz dveh do treh plodnih listov in z 1 semensko zasnovo. Plod je zrno (orešek), pri katerem je seme zraslo z osemenjem.

Za trave je značilno steblo v obliki cevi, razdeljeno na več členkov, med katerimi so kolenca. List sestavlja listna nožnica, podolgovata listna ploskev z vzporednimi listnimi žilami.

Trave so po vsem svetu razširjena družina enokaličnic. V Sloveniji jih je okrog 250 vrst.

**ČRNA DETELJA**

**Latinsko ime**: TRIFOLIUM PRATENSE

**Družina:** METULJNICE

**Značilnosti rastline:**

Zraste od 10 do 40 cm. Cvetovi so združeni v socvetje rdečevijoličaste barve v obliki cvetne glavice. Čaša je po zunanji strani dlakava. Listi so trojni, dolgi 1 do 3 cm. So jajčasto podolgovati in celorobi. Prilisti so jajčasti in priostreni. Korenine požene do globine 2 m. Cvetove oprašujejo čmrlji, semena raznašajo mravlje in rastlinojedi sesalci.

Je kulturna rastlina. Velik gospodarski pomen ima kot krmna rastlina z veliko krmno vrednostjo.

Rastejo na gnojenih travnikih, pašnikih, poljih, svetlih gozdovih in močvirnih travnikih, do višine 2.300 m. V Sloveniji uspeva v treh različicah, ki rastejo od nižine do subalpinskega pasu.

**Značilnosti družine:**

So enoletnice, večletnice, zelnate trajnice in olesenele rastline. Listi so spiralasto, redkeje nasprostno nameščeni, enostavni ali sestavljeni, pernati ali dlanasti, večinoma trojnati. Na bazi listov sta pogosto dva prilista. Cvetovi so dvospolni, večinoma somerni in metuljasti z dvojnim cvetnim odevalom. Čaša je večinoma cevasta, dvoustna ali s petimi zobci. Prašnikov je 10, zraslih v cev ali le 9 zraslih v cev in 1 (zgornji) prost. Pestič je iz enega karpela, ki je nadrasel. Plod je strok. Cvet sestavljata ladja in jedro.

**PLAZEČA ZLATICA**

**Latinsko ime**: RANUNCULUS REPENS

**Družina:** ZLATIČEVKE

**Značilnosti rastline:**

Je trajnica. Zraste od 10 do 50 cm. Cvetovi so zvezdasti, čašne liste ima obrnjene navzgor, prilegajo se venčnim listom. Cvetni peclji so izbrazdani. Plod je mešiček, z ravnim kljuncem. Pritlični listi so trojnati. Nadzemne pritlike se na kolencih ukoreninjajo. S plazečimi pritiklinami se hitro širi in porašča neporasle predele. Razmnožuje se predvsem nespolno.

Rastejo na vlažnih travnikih, v močvirjih, vrtovih, ob poteh in v jarkih, Najdemo jih od nižin do visokogorja, in sicer do višine 2. 400 m.

**Značilnosti družine:**

So enoletna ali trajna zelišča, redkeje lesnate ovijalke. Listi so navadno brez prilistov, razvrščeni premenjalno, redkeje nasprotno, enostavni ali deljeni. Cvetovi so dvospolni, zvezdasti ali somerni. Cvetno odevalo je enojno ali dvojno, listi odevala so nameščeni v vretencu. Zunanji krog cvetnega odevala (čašni listi) je navadno barvit, podoben venčnim listom, notranji krog (venčni listi) pogosto nosi medovno žlezo. Pogosto so razviti medovniki, ki niso podobni listom cvetnega odevala. Prašniki so številni, navadno nameščeni premenjalno. Pestičev je 1 do mnogo, vsak je iz enega plodnega lista, redko so plodni listi med seboj delno zrasli. Plod je mešiček ali orešek, redko jagoda.

**NJIVSKO GRABLJIŠČE**

**Latinsko ime**: KNAUTIA ARVENSIS

**Družina:** ŠČETIČEVKE

**Značilnosti rastline:**

Je zelo pogosta trajnica na naših travnikih. Ima večglavo, okroglo koreniko. Zraste od 30 do 100 cm visoko. Cvetovi so modrovijoličaste barve, merijo 2 do 4 cm, so cevasti in so združeni v glavičasto socvetje, ki se nahaja na vrhu stebla. Steblo je lahko razvejano, v spodnjem delu pokrito z bodečimi dlačicami. Listi so podolgovati, spodnji celorobi, srednji in gornji pa so izrezani. Cvetišče je dlakavo, ima osem ali več dlakavih zobcev ali ščetin, nima pa krovnih lusk. Cvetni venec je štiri-števen. Stebelni listi so nasprotni, večinoma pernato nacepljeni in sivozeleni. Pritlični listi so suličasti in pecljati. Oprašujejo ga metulji in čebele, seme raznašajo mravlje.

Je zdravilna zel.

Rad ima apnenčasta tla. Najdemo ga na suhih traviščih, pašnikih, svetlih gozdovih in ob poteh – od nižin do montanskega pasu

**Značilnosti družine:**

To so košarnicam sorodna rastlinska družina. V večini so trajnate zelnate rastline, redkeje polgrmi z nasprotnimi listi. Cvetovi so v glavicah, ki jih obdajajo ovojkovi listi. Poznamo več kot 270 vrst. Razširjene so predvsem v Sredozemlju in na Bližnjem vzhodu.

**NAVADNI PLEŠEC**

**Latinsko ime**: CAPSELLA BURSA - PASTORIS

**Družina:** KRIŽNICE

**Značilnosti rastline:**

Je eno ali dveletnica, zelo variabilna. Venčni listi včasih niso razviti. V višino zraste od 15 do 50 cm. Ima pokončno steblo in je golo. Listi so podolgovati, z izrezanimi robovi in se proti steblu zožujejo, spodnji listi tvorijo listno rozeto. Gornji listi imajo ušesca (aurikule), s katerimi objemajo steblo. Cvetovi so drobni, bele barve in tvorijo grozdasto socvetje. Plodovi so trikotni luski, po katerih tudi rastlino brez težav prepoznamo. Venčni listi so dolgi od 2 do 3 mm.

Plod je enosemenski lušček, dolg 6 do 9 mm. Gornji listi običajno niso deljeni, s pšičastim dnom objemajo steblo. Pritlični listi (v rožici) so globoko pernati. Oprašujejo ga žuželke, pride pa tudi do samooprašitve. V luščkih nastanejo velike količine semen, ki omogočajo hitro razširjanje rastline.

Izvira iz Sredozemlja. Raste na travanikih, njivah, vrtovih. Je njivski plevel, ki ga najdemo od nižin do 2.100 m.

**Značilnosti družine:**

Lahko so enoletnice ali večletnice, rastejo kot zelnate trajnice, redko kot polgrmički. Listi premenjalni, brez prilistov. Socvetje je grozd. Cvetno odevalo je dvojno, štiri števno. Prašnikov je 6, zunanja 2 sta krajša od štirih notranjih. Plodnica je nadrasla. Ima en vrat. Plod je dvoloputasta glavica (lusk, lušček), redkeje prečno razpade na posamezne člene (členast plod) ali pa se ne odpira (orešek). Številne križnice so prehrambene, krmne, začimbne ali okrasne rastline.

**OZKOLISTNI TRPOTEC**

**Latinsko ime**: PLANTAGO LANCEOLATA

**Družina:** TRPOTČEVKE

**Značilnosti rastline:**

Je trajnica. Raste v višino 10 – 45 cm. Steblo je slabo izraženo, večino s petimi brazdami. Listi so podolgovati, koničasti, združeni v listno rozeto, s 3 do 5 žilami. Cvetovi so združeni v klasasto socvetje, ki se nahaja na vrhu dolgega cvetnega peclja. Socvetni pecelj nima listov, je žlebast in nosi na vrhu jajčast klas. Nekazni cvetovi imajo štiri čašne liste in rjave venčne rogljiče. Iz cveta visijo dolge prašne niti z rumenkastimi prašnicami.

Rastejo na travnikih in gozdnem robu. Najdemo jih tudi na njivah.

Zaradi številnih zdravilnih učinkov se uporablja v zdravilstvu (priprava sirupov za ublažitev kašlja), kot čaj za pospešeno izločanje žolča in proti vnetjem mehurja in ledvic. Zunanje ga uporabljamo za zdravljenje ran in oteklin.

**Značilnosti družine:**

So družina enoletnih ali trajnih zeli. Poznamo okoli 250 vrst.Rastline so zelnate, nekatere imajo trajna, olesenela stebla. Celi ali na različne načine deljeni listi so premenjalni, v pritličnih rozetah ali nasprotni in nožičavi (redkeje). Prilistov ni. Cvetovi so majhni, običajno dvospolni in vetrocvetni. Združeni so v zalistne klase, v katerih je od nekaj do veliko cvetov, redko so posamični. Čaša ima štiri krpe, ki se največkrat prekrikivajo. Venec je suhokožnat in zvezdat, s kratko cevjo in štirimi krpami. Prašniki so štirje (redko sta dva ali so trije), nameščeni so med venčnimi krpami. Prašnice so gibljivo pritrjene, odpirajo se navznoter. Plodnica je nadrasla, sestavljena iz dveh zaraslih plodnih listov in dvopredalasta (redko enopredalasta). V vsakem predalu so ena do številne semenske zasnove na aksilarnih placenatah. Vrat je en sam, brazda je enostavna. Plod je glavica, ki se odpira s krožno razpoko, redko se ne odpira. V semenu je mesnat endosperm. Če je seme mokro je sluzasto. Kalček je pokončen ali ukrivljen.

**NJIVSKI MOŠNJAK**

**Latinsko ime**: THLASPI ARVENSE

**Družina:** KRIŽNICE

**Značilnosti rastline:**

Je eno ali dvoletna rastlina, ki zraste v višino od 10 do 40 cm. Ima pokončno steblo, golo, v spodnjem delu je pogosto razvejano. Listi so podolgovati, goli in imajo rahlo izrezane robove. Imajo puščičasto dno, so sedeči. Spodnji listi imajo listne peclje, ki so narobe jajčasti, zgornji pa objemajo listno steblo. Cvetovi so beli, drobni in združeni v grozdasto socvetje. Široki so 4 do 6 mm. Ima značilne ploščate plodove, po katerih rastlino hitro prepoznamo. Imenuje se lušček, ki je dolg velik do 15 mm, je ploščat, skoraj okrogel, široko krilat, na vrhu izrobljen v obliki črke U. Je žužkocvetka, možna je tudi samooprašitev.

Rastejo na zaplevljenih ledinah, njivah, vinogradih do višine 1.300 m.

**Značilnosti družine:**

Lahko so enoletnice ali večletnice, rastejo kot zelnate trajnice, redko kot polgrmički. Listi premenjalni, brez prilistov. Socvetje je grozd. Cvetno odevalo je dvojno, štiri števno. Prašnikov je 6, zunanja 2 sta krajša od štirih notranjih. Plodnica je nadrasla. Ima en vrat. Plod je dvoloputasta glavica (lusk, lušček), redkeje prečno razpade na posamezne člene (členast plod) ali pa se ne odpira (orešek). Številne križnice so prehrambene, krmne, začimbne ali okrasne rastline.

**NAVADNA MARJETICA**

**Latinsko ime**: BELLIS PERENNIS

**Družina:** NEBINOVKE

**Značilnosti rastline:**

Je trajnica. Zraste od 3 do 15 cm. Posamezni cvetovi sestavljajo košek, socvetje. Košek stoji na brezlistnem, do 15 cm dolgem steblu. Obrobni jezičasti cvetovi so bele barve, osrednji cevasti cvetovi so živorumeni. Lopatačasti listi so na robovih narezljani in s kratkimi peclji tvorijo pritlično rozeto. Cvetišča so brez krovnih lusk. Ovojkovi listi so suličasti in topi. Plod nima kodelice. Rada ima veliko svetlobe.

Oprašujejo jo žuželke, semena raznaša veter.

Rastejo na pašnikih, travnikih, parkih in vrtovih po vsej Evropi. V Sloveniji raste od nižin do alpinskega pasu

**Značilnosti družine:**

So enoletnice, dvoletnice ali zelnate trajnice. Listi so celi ali pernato deljeni, razvrščeni premenjalno, redkeje nasprotno ali vretenčasto, brez prilistov. Cvetovi so združeni v košek, ki ga obdajajo ovojkovi listi. Na cvetišču so lahko ščetinasti predlisti posameznih cvetov. Cvetovi so cevasti, dvospolni in jezičasti, navadno samo ženski. Prašnikov je 5, prašnice so zrasle okoli vratu pestiča. Plodnica je zrasla iz 2 plodnih listov. Plod je orešek (rožka), na njem so lahko iz čaše nastalo padalce, ščetine ali nazobčan rob (kodeljica).

**LITERATURA**

[Bele I.](http://cobiss4.izum.si/scripts/cobiss?ukaz=FFRM&mode=5&id=1856340179611603&PF1=AU&PF2=TI&PF3=PY&PF4=KW&CS=a&PF5=CB&run=yes&SS1=%22Bele,%20Ivan,%201937-%22), [Galič A.,](http://cobiss4.izum.si/scripts/cobiss?ukaz=FFRM&mode=5&id=1856340179611603&PF1=AU&PF2=TI&PF3=PY&PF4=KW&CS=a&PF5=CB&run=yes&SS1=%22Galic,%20Ales%22) [Grilc P.,](http://cobiss4.izum.si/scripts/cobiss?ukaz=FFRM&mode=5&id=1856340179611603&PF1=AU&PF2=TI&PF3=PY&PF4=KW&CS=a&PF5=CB&run=yes&SS1=%22Grilc,%20Peter%22) [Jakulin V.](http://cobiss4.izum.si/scripts/cobiss?ukaz=FFRM&mode=5&id=1856340179611603&PF1=AU&PF2=TI&PF3=PY&PF4=KW&CS=a&PF5=CB&run=yes&SS1=%22Jakulin,%20Vid%22), [Juhart M.](http://cobiss4.izum.si/scripts/cobiss?ukaz=FFRM&mode=5&id=1856340179611603&PF1=AU&PF2=TI&PF3=PY&PF4=KW&CS=a&PF5=CB&run=yes&SS1=%22Juhart,%20Miha%22), [Kristan I.,](http://cobiss4.izum.si/scripts/cobiss?ukaz=FFRM&mode=5&id=1856340179611603&PF1=AU&PF2=TI&PF3=PY&PF4=KW&CS=a&PF5=CB&run=yes&SS1=%22Kristan,%20Ivan%22) [Polajnar-Pavčnik A.](http://cobiss4.izum.si/scripts/cobiss?ukaz=FFRM&mode=5&id=1856340179611603&PF1=AU&PF2=TI&PF3=PY&PF4=KW&CS=a&PF5=CB&run=yes&SS1=%22Polajnar-Pavcnik,%20Ada%22), [Simič V.](http://cobiss4.izum.si/scripts/cobiss?ukaz=FFRM&mode=5&id=1856340179611603&PF1=AU&PF2=TI&PF3=PY&PF4=KW&CS=a&PF5=CB&run=yes&SS1=%22Simic,%20Vladimir%22) Veliki splošni leksikon : priročna izdaja v dvajsetih knjigah.

Ljubljana, DZS, 2006

[Červenka M.](http://cobiss4.izum.si/scripts/cobiss?ukaz=FFRM&mode=5&id=1856340179611603&PF1=AU&PF2=TI&PF3=PY&PF4=KW&CS=a&PF5=CB&run=yes&SS1=%22Cervenka,%20Martin%22), [Feráková V.](http://cobiss4.izum.si/scripts/cobiss?ukaz=FFRM&mode=5&id=1856340179611603&PF1=AU&PF2=TI&PF3=PY&PF4=KW&CS=a&PF5=CB&run=yes&SS1=%22Ferakova,%20Viera.%22), [Haber M.](http://cobiss4.izum.si/scripts/cobiss?ukaz=FFRM&mode=5&id=1856340179611603&PF1=AU&PF2=TI&PF3=PY&PF4=KW&CS=a&PF5=CB&run=yes&SS1=%22Haber,%20Milan%22), [Kresánek J.](http://cobiss4.izum.si/scripts/cobiss?ukaz=FFRM&mode=5&id=1856340179611603&PF1=AU&PF2=TI&PF3=PY&PF4=KW&CS=a&PF5=CB&run=yes&SS1=%22Kresanek,%20Jaroslav.%22), [Paclová L.](http://cobiss4.izum.si/scripts/cobiss?ukaz=FFRM&mode=5&id=1856340179611603&PF1=AU&PF2=TI&PF3=PY&PF4=KW&CS=a&PF5=CB&run=yes&SS1=%22Paclova,%20Libusa%22), [Peciar V.](http://cobiss4.izum.si/scripts/cobiss?ukaz=FFRM&mode=5&id=1856340179611603&PF1=AU&PF2=TI&PF3=PY&PF4=KW&CS=a&PF5=CB&run=yes&SS1=%22Peciar,%20Vojtech%22), [Šomšák L.](http://cobiss4.izum.si/scripts/cobiss?ukaz=FFRM&mode=5&id=1856340179611603&PF1=AU&PF2=TI&PF3=PY&PF4=KW&CS=a&PF5=CB&run=yes&SS1=%22Somsak,%20Ladislav%22) Rastlinski svet Evrope. Ljubljana, Mladinska knjiga, 1988

[Eisenreich W.,](http://cobiss4.izum.si/scripts/cobiss?ukaz=FFRM&mode=5&id=1856340179611603&PF1=AU&PF2=TI&PF3=PY&PF4=KW&CS=a&PF5=CB&run=yes&SS1=%22Eisenreich,%20Wilhelm%22) Eisenreich D., [Zimmer U. E.](http://cobiss4.izum.si/scripts/cobiss?ukaz=FFRM&mode=5&id=1856340179611603&PF1=AU&PF2=TI&PF3=PY&PF4=KW&CS=a&PF5=CB&run=yes&SS1=%22Zimmer,%20Ute%20E.%22), Handel A.

Rastline in živali okrog nas. Ljubljana, Državna založba Slovenije, 1993

Internet

Rastline. Tržič, Učila International, 2002

[Seidel D](http://cobiss4.izum.si/scripts/cobiss?ukaz=FFRM&mode=5&id=1856340179611603&PF1=AU&PF2=TI&PF3=PY&PF4=KW&CS=a&PF5=CB&run=yes&SS1=%22Seidel,%20Dankwart%22). Slikovni rastlinski ključ.Ljubljana, Državna založba Slovenije, 1992